A fost descoperit primul test care poate să depisteze toate variantele de coronavirus, dar și imunitatea după vaccin.
Primul test care poate să depisteze toate variantele de coronavirus a fost descoperit. Testul are o sensibilitate de 98% şi oferă rezultate atât pentru expunere cât şi pentru imunitate. Specialiştii spun că descoperirea poate să permită fabricarea testelor de sânge ieftine şi uşor de utilizat.
Un test nou poate să depisteze toate variantele de coronavirus, dar şi imunitatea după vaccin sau o infecţie anterioară cu Covid-19. Oamenii de ştiinţă de la centrul pentru infecţii şi imunitate din Columbia şi din China au făcut studii şi au stabilit strategia lui de dezvoltare. Noul test are o sensibilitate de 98%. Matricea dezvoltată de specialişti conţine trei milioane de markeri imuni pe un cip de sticlă care acoperă proteinele tuturor coronavirusurilor umane cunoscute.Ca să dezvolte matricea, oamenii de ştiinţă au analizat probe de sânge prelevate de la persoane cu infecţii asimptomatice, uşoare sau severe ale SARS-CoV-2, dar şi ale persoanelor expuse la SARS-CoV-1 şi coronavirusuri sezoniere.Rezultatele imune au apărut de la opt zile după apariţia simptomelor COVID-19 până la şase -şapte luni după infecţie. Specialiştii spun că descoperirea poate să permită fabricarea testelor de sânge ieftine, uşor de utilizat care să ofere rezultate atât pentru expunere cât şi pentru imunitate.